DA Den Europæiske Unions Tidende C 92/8

Meddelelse fra den franske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgning om eneretstilladelse til efterforskning efter flydende eller gasformige kulbrinter, benævnt »Herbsheim-tilladelsen«)

(EØS-relevant tekst)

2012/C 92/06

Den 19. oktober 2011 ansøgte selskabet Bluebach Ressources Sarl, der har hovedsæde på adressen 178, Boulevard Haussmann, 75008 Paris (Frankrig), om en femårig eneretstilladelse (»Herbsheim-tilladelsen«) til efterforskning efter flydende eller gasformige kulbrinter i Bas-Rhin-departementet.

Tilladelsen omfatter et område afgrænset af de udsnit af meridianer og breddeparalleller, som mødes i de toppunkter, der i nedenstående tabel defineres ved deres geografiske koordinater i nygrader, idet nulmeridianen går gennem Paris:

Toppunkt Østlig længde Nordlig bredde A 5,90 53,90 B 6,00 53,90 C Skæringspunktet mellem meridianen 6,00 gr Ø og den fransk-tyske grænse D Skæringspunktet mellem parallellen 53,60 gr N og den fransk-tyske grænse E 5,60 53,60 F 5,60 53,70 G 5,70 53,70 H 5,70 53,80 I 5,90 53,80

A til B: den fransk-tyske grænse

Det her afgrænsede område dækker et areal på ca. 506 km2.

Indgivelse af ansøgninger og tildelingskriterier

De oprindelige og konkurrerende ansøgere skal dokumentere, at de opfylder betingelserne for at få tilladelsen. De er fastsat ved artikel 4 og 5 i dekret 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende — Journal officiel de la République française af 3. juni 2006).

Interesserede virksomheder kan indsende konkurrerende ansøgninger inden for en frist på 90 dage regnet fra dagen for offentliggørelsen af denne meddelelse. Det skal ske efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«. Meddelelsen er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende — Journal officiel de la République française af 3. juni 2006).

Konkurrerende ansøgninger stiles til ministeren for minedrift på nedenstående adresse. Afgørelse om den oprindelige ansøgning og de konkurrerende ansøgninger vil blive truffet senest to år efter, at de franske myndigheder modtog den oprindelige ansøgning, dvs. senest den 21. oktober 2013.

Betingelser og krav vedrørende udøvelse og ophør af aktiviteten

Ansøgerne henvises til artikel 79 og 79, stk. 1, i mineloven »code minier« og dekret 2006-649 af 2. juni 2006 vedrørende minedrift, underjordisk oplagring og tilsynet med miner og underjordisk oplagring (Journal officiel de la République française af 3. juni 2006).

Alle yderligere oplysninger kan fås ved henvendelse til: ministère de l'Écologie, du Développement durable, du Logement et des Transports:

Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche de la Défense — Paroi Nord, 92055 La Défense cedex Frankrig (tlf.: +33 140819529).

De ovennævnte lovregler findes på Légifrance: http://www.legifrance.gouv.fr

(1) EFT L 164 af 30.6.1994, s. 3.